Anigu dadkii Jamaal Cali Xuseen taageeray ayaan ka mid ahaa, Jamaal Cali Xuseen saaxiib ayaanu ahayn, ummadda reer Somaliland oo dhami way isku kaaya ogayd, Jamaal isaga oo Abijan jooga oo City Bank u shaqeeya ayuu ka mid ahaa dadkii tirada yaraa ee aan UK ku soo dhaweyn jiray, dadkii siyaasada ku dhiirigaliyey ayaan ka mid ahaa ee inta badan ay wada tashan jireen, aad iyo aad ayaan u jeclaa in masraxa siyaasiga ah Jamaal Cali Xuseen uu meel sare ka gaadho, maantana waa saaxiibkay oo xusitaan iyo salaam mooyaane wax kale odhan maayo, laakiin waxaan jeclaa saaxiibkay in maanta sidaa taageerayaashiisii gobolka Togdheer gaar ahaan beeshii Awal Bari ay maanta halkan Waddani ku modoobayso uu inala joogo oo Cabdiraxmaan Agtiisa uu fadhiyo, illaahay kama dhigin oo isagana khayr ayaynu u rajaynaynaa.
